На немски тези вкусни понички-гевречета се казват Ausgezogene, което буквално преведено значи разтеглено. Сметнах, че името "Разтегленкинки" не звучи добре на български, затова си позволявам да ти нарека "Понички". Те са толкова меки, пухкави и сочни, че не намирам по-подходящо име, независимо, че формата е на геврек. Да, донатите също са с такава форма и са понички, но в Германия традиционната поничка е съвършено кръгла. Най-любими на всички са Берлините (Berliner - берлинчанин), пълнени с ягодов конфитюр. Тъй като днешната рецепта е немска не намирам, че е подходящо да бъде наречена "Донати". Разтегленки или понички все едно, важното е, че са изумително вкусни и лесни за приготвяне.
Продукти за 10 понички:
20 г свежа мая или 1 пакетче суха
* Започвам с това, че половината доза е достатъчна за закуска на четиричленно семейство. И така, разтворете маята в млякото. Добавете захарта, солта, яйцата и маслото. Сипете половината от брашното и разбийте до гладкост с миксер, като ползвате спираловидните бъркалки за тежко тесто. Добавете останалото брашно и омесете меко, леко лепнещо тесто. Цялото тесто може да приготвите с кухненски робот. Тъй като аз винаги правя само половината доза ползвам нормален миксер и не меся тестото с ръце. Но ако решите да направите цялата доза може би на обикновения миксер тежкото тесто ще му дойде в повече. Затова, ако имате робот не се колебайте да го използвате. След като тестото е готово го оставете да втаса в съвсем леко подгрята фурна.
* Прехвърлете тестото върху набрашнен плот и го разделете на две, а всяка част нарежете на по пет. Оформете топчета и ги оставете да отпочинат за 20 мин.
* В тенджера или тиган загрейте олио. Налейте повече мазнина. Поничките трябва да плуват в нея и да не се опитат в дъното на съда. Най-важното в цялата рецепта е пърженето. Пържете на слаб огън! Поничките трябва леко да цвърчат, а не да се фритират като картофи, примерно. Ако огънят е силен те светкавично ще прегорят отвън, а вътре ще останат сурови.
* Непосредствено преди да сложите поничките в мазнината намаслете ръцете си. С палец направете дупка в средата на всяко топче тесто. Раздърпайте го с пръсти леко встрани и оформете на геврече. Изпържете поничките от двете страни до златисто. Сервирайте ги с пудра захар, мед, шоколад, сладко, сирене или с каквото обичате. Да ви е сладко!